ddrg/super_eurlex huggingface dataset:
(5)

Na to, aby si mohli dopravcovia plniť svoju povinnosť, ktorou je overiť používanie víza na jeden vstup a víza na dva vstupy, by mali by mať prístup k webovej službe. Dopravcovia by mali pristupovať k webovej službe cez systému autentifikácie a mali by mať možnosť odosielať a prijímať správy vo formáte, ktorý určí agentúra eu-LISA.
(7)

Dopravcovia by mali byť schopní uviesť, že cestujúci nespadajú do rozsahu pôsobnosti nariadenia (EÚ) 2018/1240, a v takom prípade by mali dopravcovia dostať od brány pre dopravcov automatickú odpoveď „neuplatňuje sa“, a to bez nutnosti vyhľadávať v databáze určenej len na čítanie a bez logovania.
(6)

S cieľom napraviť dôsledky vystúpenia Spojeného kráľovstva z Únie, pokiaľ ide o stratu preferenčného štatútu ZKÚ, a napraviť dôsledky uplynutia platnosti dodatkových protokolov s Nórskom a Islandom by toto nariadenie malo nadobudnúť účinnosť čo najskôr a malo by sa uplatňovať so spätnou účinnosťou od 1. januára 2021,
(4)

V delegovanom nariadení (EÚ) 2019/856 sa stanovuje pomoc pri vypracúvaní projektov, a to v prípade projektov, ktoré nespĺňajú kritérium pokročilosti projektu stanovené v článku 11 ods. 1 písm. c) uvedeného nariadenia, no ktoré majú potenciál dané kritérium splniť. V súlade s článkom 13 ods. 2 delegovaného nariadenia (EÚ) 2019/856 môže mať táto pomoc iba formu grantu. V záujme uľahčenia ďalšieho rozvinutia týchto projektov je potrebné umožniť, aby sa takáto pomoc poskytovala aj formou technickej pomoci.
„9. Granuly alebo mulče sa nesmú uvádzať na trh na použitie ako výstelkový materiál na ihriskách so syntetickým trávnikom alebo vo voľnej forme na detských ihriskách alebo na športoviskách, ak obsahujú viac ako 20 mg/kg (0,002 % hmotnosti) celkového množstva všetkých PAH uvedených v zozname. 10. Granuly alebo mulče sa nesmú používať ako výstelkový materiál na ihriskách so syntetickým trávnikom alebo vo voľnej forme na detských ihriskách alebo na športoviskách, ak obsahujú viac ako 20 mg/kg (0,002 % hmotnosti) celkového množstva všetkých PAH uvedených v zozname. 11. Granuly alebo mulče uvedené na trh na použitie ako výstelkový materiál na ihriskách so syntetickým trávnikom alebo vo voľnej forme na detských ihriskách alebo na športoviskách sa musia označiť jedinečným identifikačným číslom šarže. 12. Odseky 9 až 11 sa uplatňujú s účinnosťou od 10. augusta 2022. 13. Granuly alebo mulče, ktoré sa v Únii používajú k 9. augustu 2022 ako výstelkový materiál na ihriskách so syntetickým trávnikom alebo vo voľnej forme na detských ihriskách alebo na športoviskách, sa môžu ponechať na mieste a naďalej sa na danom mieste používať na rovnaký účel. 14. Na účely odsekov 9 až 13: a) ‚granuly‘ sú zmesi, ktoré vyzerajú ako tuhé častice vo veľkosti od 1 do 4 mm a ktoré sú vyrobené z gumy alebo iného vulkanizovaného alebo polymérneho materiálu recyklovaného alebo primárneho pôvodu alebo ktoré sú získané z prírodného zdroja; b) ‚mulče‘ sú zmesi, ktoré vyzerajú ako tuhé častice v tvare vločiek, ktorých veľkosť sa pohybuje v rozmedzí od 4 do 130 mm dĺžky a 10 až 15 mm šírky, a ktoré sú vyrobené z gumy alebo iného vulkanizovaného alebo polymérneho materiálu recyklovaného alebo primárneho pôvodu alebo ktoré sú získané z prírodného zdroja; c) ‚výstelkový materiál na ihriskách so syntetickým trávnikom‘ pozostáva z granúl používaných na ihriskách so syntetickým trávnikom na zlepšenie športových technických výkonnostných charakteristík trávnikov; d) ‚použitie vo voľnej forme na detských ihriskách alebo na športoviskách‘ je akékoľvek použitie granúl alebo mulčov vo voľnej forme na detských ihriskách alebo na športové účely iné než ako výstelkový materiál na ihriskách so syntetickým trávnikom.“
(1)

Vykonávacím nariadením Komisie (EÚ) 2015/408 (2) sa zostavil zoznam účinných látok, ktoré spĺňajú kritériá stanovené v bode 4 prílohy II k nariadeniu (ES) č. 1107/2009 na to, aby sa považovali za látky, ktoré sa majú nahradiť. Propoxykarbazón bol zaradený do uvedeného zoznamu, pretože sa v súlade s bodom 4 druhou zarážkou prílohy II k nariadeniu (ES) č. 1107/2009 považoval za látku spĺňajúcu dve z troch kritérií na to, aby sa považoval za perzistentnú, bioakumulatívnu a toxickú (PBT) látku.
(3)

Dňa 18. decembra 2018 bola predložená žiadosť o schválenie používania polyolov ako sladidla v tvrdých cukrovinkách (cukríky a lízanky) so zníženou energetickou hodnotou, mäkkých cukrovinkách (žuvacie cukríky, ovocné žuvačky a penové výrobky z cukru/marshmallows) so zníženou energetickou hodnotou, sladkom drievku so zníženou energetickou hodnotou, nugáte so zníženou energetickou hodnotou a marcipáne so zníženou energetickou hodnotou a v silne ochutených osviežujúcich pastilkách na hrdlo a drobných cukríkoch na osvieženie dychu. Žiadosť bola následne sprístupnená členským štátom podľa článku 4 nariadenia (ES) č. 1331/2008.
(10)

Osobitné požiadavky stanovené v kapitole C oddiele B písm. g) a h) prílohy IX k nariadeniu (ES) č. 999/2001 sú v súlade s požiadavkami stanovenými v oddiele D bode 1 písm. a) a bode 1 písm. c) podbode ii) uvedenej kapitoly, ktoré sa týkajú priameho dovozu z krajiny alebo regiónu s neurčeným rizikom BSE do Únie. Uvedené osobitné požiadavky však v súčasnosti nie sú stanovené v kapitole C oddiele C prílohy IX k nariadeniu (ES) č. 999/2001, v ktorom sa stanovujú požiadavky na dovoz z krajiny alebo regiónu s kontrolovaným rizikom BSE. V dôsledku tohto neúmyselného opomenutia je preto v súčasnosti povolené dovážať do Únie z krajiny alebo regiónu s kontrolovaným rizikom BSE produkty získané zo zvierat pochádzajúcich z krajiny alebo regiónu s neurčeným rizikom BSE, ktoré nespĺňajú uvedené osobitné požiadavky. Osobitné požiadavky stanovené v kapitole C oddiele B písm. g) a h) prílohy IX k nariadeniu (ES) č. 999/2001 by sa preto mali vložiť do kapitoly C oddielu C uvedenej prílohy.
c)

Stĺpec 6: S cieľom zohľadniť časové rámce výstavby lodí v závislosti od charakteristík konkrétneho vybavenia námorných lodí sa význam pojmu „umiestnenie na palubu“ (ako sa uvádza v zátvorkách za dátumom) chápe takto: i) : prvá inštalácia vybavenia do jeho funkčnej polohy na palube lode EÚ; ii) : prvá inštalácia vybavenia do jeho funkčnej polohy alebo uloženie do jeho funkčnej polohy na palube lode EÚ; iii) : dodávka vybavenia do lodenice, ak sa uskutoční do 30 mesiacov pred prvou inštaláciou vybavenia do jeho funkčnej polohy.
(5)

Investičné spoločnosti, ktoré poskytujú investičné poradenstvo a zabezpečujú správu portfólia, by mali vedieť odporučiť svojim klientom a potenciálnym klientom vhodné finančné nástroje, a preto by mali vedieť klásť otázky zamerané na určenie individuálnych preferencií klienta z hľadiska udržateľnosti. V súlade s povinnosťou investičnej spoločnosti konať v najlepšom záujme klientov by mali odporúčania klientom a potenciálnym klientom odrážať finančné ciele aj prípadné preferencie z hľadiska udržateľnosti, ktoré títo klienti vyjadrili. Preto je nevyhnutné objasniť, že investičné spoločnosti by mali mať zavedené vhodné mechanizmy, ktorými sa zabezpečí, aby začlenenie faktorov udržateľnosti do postupu poradenstva a správy portfólia neviedlo k nekalému predaju alebo nesprávnej prezentácii finančných nástrojov alebo stratégií vytvorením dojmu, že spĺňajú preferencie z hľadiska udržateľnosti, hoci ich nespĺňajú. S cieľom zabrániť takýmto praktikám alebo nesprávnej prezentácii by mali investičné spoločnosti poskytujúce investičné poradenstvo najskôr posúdiť iné investičné ciele klienta alebo potenciálneho klienta, časový horizont a individuálne okolnosti pred tým, ako sa ho opýtajú na jeho potenciálne preferencie z hľadiska udržateľnosti.
2.

Články 5 a 6 sa nahrádzajú takto: „Článok 5 Cieľový trh 1. V procese schvaľovania produktu sa pre každý poistný produkt určí cieľový trh a skupina zlučiteľných zákazníkov. Cieľový trh sa určuje na dostatočne podrobnej úrovni, pričom sa berú do úvahy charakteristické znaky, rizikový profil, zložitosť a povaha poistného produktu, ako aj jeho faktory udržateľnosti v zmysle vymedzenia v článku 2 bode 24 nariadenia Európskeho parlamentu a Rady (EÚ) 2019/2088 (*1). 2. Výrobcovia môžu, najmä s ohľadom na investičné produkty založené na poistení, určiť skupinu zákazníkov, s ktorých potrebami, charakteristickými znakmi a cieľmi nie je poistný produkt vo všeobecnosti zlučiteľný, s výnimkou prípadov, ak sa pri poistných produktoch zohľadňujú faktory udržateľnosti uvedené v odseku 1. 3. Výrobcovia navrhujú a uvádzajú na trh iba tie poistné produkty, ktoré sú zlučiteľné s potrebami, charakteristickými znakmi a cieľmi zákazníkov spadajúcich do cieľového trhu vrátane akýchkoľvek cieľov súvisiacich s udržateľnosťou. Výrobcovia pri posudzovaní, či je poistný produkt zlučiteľný s cieľovým trhom, berú do úvahy úroveň informácií dostupných zákazníkom spadajúcim do daného cieľového trhu a ich finančnú gramotnosť. 4. Výrobcovia zabezpečujú, aby zamestnanci zapojení do navrhovania a tvorby poistných produktov mali potrebné zručnosti, vedomosti a odborné znalosti na to, aby riadne pochopili predávané poistné produkty a záujmy, ciele vrátane akýchkoľvek cieľov súvisiacich s udržateľnosťou a charakteristické znaky zákazníkov spadajúcich do cieľového trhu. Článok 6 Testovanie produktu 1. Výrobcovia svoje poistné produkty pred tým, ako ich uvedú na trh alebo ich významne upravia, alebo v prípade, že sa cieľový trh významne zmenil, testujú vhodným spôsobom vrátane prípadných analýz scenárov. Pri testovaní produktu sa posudzuje, či poistný produkt počas celej svojej životnosti zodpovedá vymedzeným potrebám zákazníkov spadajúcich do cieľového trhu, ich cieľom vrátane akýchkoľvek cieľov súvisiacich s udržateľnosťou, ako aj ich charakteristickým znakom. Výrobcovia testujú svoje poistné produkty kvalitatívnym spôsobom a v závislosti od druhu a povahy poistného produktu a súvisiaceho rizika poškodenia zákazníka aj kvantitatívnym spôsobom. 2. Výrobcovia nesmú poistné produkty uvádzať na trh, ak výsledky testovania produktu preukážu, že produkty nezodpovedajú vymedzeným potrebám cieľového trhu, jeho cieľom vrátane akýchkoľvek cieľov súvisiacich s udržateľnosťou a jeho charakteristickým znakom. (*1) Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).“"
55e.

„preferencie z hľadiska udržateľnosti“ sú voľba zákazníka alebo potenciálneho zákazníka, pokiaľ ide o to, či a do akej miery by sa do jeho investície mal začleniť jeden alebo viacero týchto finančných nástrojov: a) finančný nástroj, v prípade ktorého zákazník alebo potenciálny zákazník určí, že minimálny podiel sa investuje do environmentálne udržateľných investícií v zmysle vymedzenia v článku 2 bode 1 nariadenia Európskeho parlamentu a Rady (EÚ) 2020/852 (*2); b) finančný nástroj, v prípade ktorého zákazník alebo potenciálny zákazník určí, že minimálny podiel sa investuje do udržateľných investícií v zmysle vymedzenia v článku 2 bode 17 nariadenia (EÚ) 2019/2088; c) finančný nástroj, pri ktorom sa zohľadňujú hlavné nepriaznivé vplyvy na faktory udržateľnosti, pričom zákazník alebo potenciálny zákazník určí kvalitatívne alebo kvantitatívne prvky preukazujúce toto zohľadnenie.
(3)

Komisia v marci 2018 uverejnila oznámenie s názvom „Akčný plán: Financovanie udržateľného rastu“ (4), v ktorom stanovila ambicióznu a komplexnú stratégiu v oblasti udržateľného financovania. Jedným z cieľov stanovených v akčnom pláne je presmerovanie kapitálových tokov do udržateľných investícií s cieľom dosiahnuť udržateľný a inkluzívny rast. V posúdení vplyvu uverejnenom v máji 2018 (5), z ktorého vychádzali následné legislatívne iniciatívy, sa preukázala potreba objasniť, že správcovia alternatívnych investičných fondov („správcovia AIF“) by v rámci svojich povinností voči investorom mali zohľadňovať faktory udržateľnosti. Správcovia AIF by preto mali priebežne posudzovať nielen všetky relevantné finančné riziká, ale aj všetky relevantné riziká ohrozujúce udržateľnosť uvedené v nariadení Európskeho parlamentu a Rady (EÚ) 2019/2088 (6), ktoré by v prípade, že nastanú, mohli mať skutočný alebo potenciálny zásadný negatívny vplyv na hodnotu investície. V delegovanom nariadení Komisie (EÚ) č. 231/2013 (7) sa riziká ohrozujúce udržateľnosť výslovne neuvádzajú. Z tohto dôvodu a s cieľom zabezpečiť riadne zavedenie a dodržiavanie vnútorných postupov a organizačných opatrení treba objasniť, že postupy, systémy a vnútorné kontroly správcov AIF zohľadňujú riziká ohrozujúce udržateľnosť a že na analýzu týchto rizík je potrebná technická spôsobilosť a vedomosti.
2.

Článok 11 sa mení takto: a) vkladá sa tento odsek: „1a. Zákaz stanovený v odseku 1 sa nevzťahuje na vedľajšie úlovky morony striebristej pri činnostiach komerčného pobrežného lovu sieťami. Táto výnimka sa vzťahuje na historické počty plážových sietí stanovené na úrovniach z obdobia pred rokom 2017. Činnosti komerčného pobrežného lovu sieťami sa nesmú zameriavať na moronu striebristú a vylodiť sa môžu iba jej nezamedziteľné vedľajšie úlovky.“; b) v odseku 2 sa vypúšťajú písmená c) a d) a posledný pododsek; c) vkladajú sa tieto odseky: „2a. Odchylne od odseku 1 môžu od 1. augusta do 31. decembra rybárske plavidlá Únie v divíziách ICES 4b, 4c, 7d, 7e, 7f a 7h loviť moronu striebristú a ponechávať na palube, prekladať, premiestňovať alebo vyloďovať jedince morony striebristej ulovené v uvedenej oblasti týmto výstrojom a v rámci týchto obmedzení: a) vlečnými sieťami na lov pri dne (*1) v prípade nezamedziteľných vedľajších úlovkov, ktorých množstvo nepresiahne 380 kilogramov za mesiac a 5 % hmotnosti celkového úlovku morských organizmov na palube ulovených daným plavidlom počas jedného rybárskeho výjazdu; b) záťahovými sieťami (*2) v prípade nezamedziteľných vedľajších úlovkov, ktorých množstvo nepresiahne 380 kilogramov za mesiac a 5 % hmotnosti celkového úlovku morských organizmov na palube ulovených daným plavidlom počas jedného rybárskeho výjazdu. 2b. Bez ohľadu na odseky 2 a 2a úlovky uvedené v písmenách a) a b) uvedených odsekov nesmú v období od 1. júla do 31. augusta prekročiť 760 kilogramov. 2c. Odchylne od odseku 1 môžu v januári 2021 a od 1. apríla do 31. decembra rybárske plavidlá Únie v divíziách ICES 4b, 4c, 7d, 7e, 7f a 7h loviť moronu striebristú a ponechávať na palube, prekladať, premiestňovať alebo vyloďovať jedince morony striebristej ulovené v uvedenej oblasti týmto výstrojom a v rámci týchto obmedzení: a) háčikmi a lovnými šnúrami (*3) najviac 5,7 tony na plavidlo; b) osadenými žiabrovkami (*4) v prípade nezamedziteľných vedľajších úlovkov, ktorých množstvo nepresiahne 1,4 tony na plavidlo. Výnimky uvedené v prvom pododseku sa vzťahujú na rybárske plavidlá Únie, ktoré zaznamenali úlovky morony striebristej od 1. júla 2015 do 30. septembra 2016: v písmene a) ide o zaznamenané úlovky háčikmi a lovnými šnúrami a v písmene b) o zaznamenané úlovky osadenými žiabrovkami. V prípade výmeny rybárskeho plavidla Únie môžu členské štáty povoliť, aby sa uvedená výnimka vzťahovala na iné rybárske plavidlo pod podmienkou, že počet rybárskych plavidiel Únie, na ktoré sa vzťahuje výnimka, ani ich celková rybolovná kapacita sa nezvýšia. (*1) Všetky druhy vlečných sietí na lov pri dne (OTB, OTT, PTB, TBB, TBN, TBS a TB)." (*2) Všetky druhy záťahových sietí (SSC, SDN, SPR, SV, SB a SX)." (*3) Všetky lovné šnúry alebo udice (LHP, LHM, LLD, LL, LTL, LX a LLS)." (*4) Všetky osadené žiabrovky a pasce (GTR, GNS, GNC, FYK, FPN a FIX).“;" d) odsek 5 sa mení takto: i) v písmene a) sa údaj „od 1. januára do 28. februára“ nahrádza údajom „od 1. januára do 28. februára a od 1. decembra do 31. decembra 2021“; ii) v písmene b) sa údaj „od 1. marca do 31. júla“ nahrádza údajom „od 1. marca do 30. novembra“.
(5)

Alkoholové imobilizéry sú väčšinou určené na popredajnú montáž. Na tento účel sú pripojené k elektrickým a riadiacim obvodom vozidla. Takáto montáž by nemala zasahovať do riadneho fungovania ani údržby vozidla, nemala by narúšať bezpečnosť vozidla, ale mala by byť čo najpriamočiarejšia pre špecializovaných a vyškolených mechanikov.
13.

Článok 27 sa mení takto: a) V odseku 5 sa dopĺňa toto písmeno: „g) zašle výkonnému tajomníkovi NAFO elektronicky dennú správu pozorovateľa podľa odseku 11 písm. e), a to bezodkladne po jej doručení.“ b) Odsek 7 sa nahrádza takto: „7. Každý členský štát poskytne: a) najneskôr 24 hodín pred nalodením pozorovateľa na palubu rybárskeho plavidla názov rybárskeho plavidla a medzinárodný rádiový volací znak, meno a prípadne identifikačné číslo daného pozorovateľa; b) správu pozorovateľa o výjazde podľa odseku 11, a to do 20 dní od príchodu plavidla do prístavu; c) do 15. februára každého roka správu za predchádzajúci kalendárny rok o tom, ako si plnil povinnosti stanovené v tomto článku.“ c) Odsek 15 sa nahrádza takto: „15. Informácie, ktoré sú členské štáty povinné poskytovať v súlade s odsekom 3 písm. c) a d), odsekom 5 písm. a), odsekom 6 písm. c) a odsekom 7, sa posielajú agentúre EFCA, pričom do kópie sa uvedie Komisia. Agentúra EFCA zabezpečí, aby sa tieto informácie bezodkladne zaslali výkonnému tajomníkovi NAFO na účely zverejnenia na webovom sídle MCS.“
(3)

Rada dospela k záveru, že záznam o jednej osobe by sa mal vypustiť, keďže je zosnulá, a že reštriktívne opatrenia voči všetkým ostatným osobám a subjektom v zozname stanovenom v prílohe III k nariadeniu (EÚ) 2016/44 by sa mali zachovať. Okrem toho by sa mali aktualizovať identifikačné údaje jednej osoby.
(8)

Z dôvodu právnej zrozumiteľnosti a s cieľom zabezpečiť rovnaké zaobchádzanie so všetkými žiadosťami o zmenu zapísaného tradičného pojmu by sa toto nariadenie malo uplatňovať so spätnou účinnosťou od 14. januára 2019,
(5)

Z dôvodu zjednodušenia a efektívnosti a s cieľom znížiť administratívnu záťaž pre členské štáty a Komisiu by sa aj v prípade výdavkov EPZF mala stanoviť jediná kontrola dodržiavania platobných lehôt pre celý rozpočtový rok. Táto kontrola by sa mala vykonať v prípade výdavkov vynaložených do 15. októbra. Ak sa však v súvislosti s mesačnými vyhláseniami o výdavkoch zistí nedodržanie platobných lehôt, Komisia by mala mať možnosť vykonať dodatočnú kontrolu výdavkov vynaložených do 31. júla.
(4)

Ako sa uvádza v odôvodnení 24 nariadenia (EÚ) 2020/2220, dodatočné zdroje z Nástroja obnovy podliehajú osobitným podmienkam. Tieto dodatočné zdroje by sa preto mali plánovať a monitorovať oddelene od podpory Únie na rozvoj vidieka, pričom by sa vo všeobecnosti mali uplatňovať pravidlá stanovené v nariadení (EÚ) č. 1305/2013. Tieto dodatočné zdroje by sa preto mali vykonávať prostredníctvom nariadenia (EÚ) č. 1305/2013 a v rámci uvedeného nariadenia by sa mali považovať za sumy, z ktorých sa financujú opatrenia v rámci EPFRV. V dôsledku toho by sa mali upraviť príslušné vykonávacie pravidlá finančného hospodárenia v súvislosti s dodatočnými zdrojmi uvedenými v článku 58a nariadenia (EÚ) č. 1305/2013. Najmä prognózovanie požiadaviek na financovanie, vyhlásenia o výdavkoch, ktoré majú poskytnúť členské štáty, a výpočet sumy, ktorá sa má vyplatiť, by sa mali upraviť vzhľadom na pridelené prostriedky z EPFRV.
(3)

V určitých prípadoch môže okrem toho v dôsledku takejto zmienky dôjsť k zneužitiu dobrého mena liehovín patriacich do danej kategórie alebo liehovín so zemepisným označením, pričom predmetné liehoviny v kombinácii s inými potravinami, ktoré pri ich výrobe nie sú potrebné či povolené, strácajú svoj charakter, a preto sa už ako takéto liehoviny nesmú označovať. Výrazné uvádzanie týchto názvov pri prezentácii a označovaní liehoviny, a to s uvedením zmienky na dané názvy, teda môže vskutku viesť k zneužitiu dobrého mena predmetných liehovín.
(2)

V článku 11 ods. 3 nariadenia (EÚ) 2019/787 sa nevyžaduje, aby sa názov výsledného alkoholického nápoja uvádzal v rovnakom zornom poli ako zložený výraz. V dôsledku zneužívania dobrého mena liehovín patriacich do danej kategórie alebo liehovín so zemepisnými označeniami, a to najmä v prípadoch, keď je výsledný alkoholický nápoj liehovinou, tak spotrebitelia môžu nadobudnúť dojem, že zložený výraz je skutočným názvom alkoholického nápoja.
(4)

Prechodné obdobie, ktoré je v súčasnosti stanovené vo vykonávacích nariadeniach (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404, neposkytuje dostatočný čas na zavedenie potrebných opatrení v tretích krajinách a územiach na vydávanie nových certifikátov v súlade s právnymi predpismi Únie uplatniteľnými od 21. apríla 2021. Prechodné obdobie stanovené v uvedených vykonávacích nariadeniach by sa preto malo predĺžiť do 15. marca 2022 a do tohto dátumu by sa mali zaviesť a začať fungovať nevyhnutné opatrenia. Uvedené predĺženie by malo pomôcť pri prechode na používanie nových certifikátov stanovených v uvedených štyroch vykonávacích nariadeniach a malo by zabrániť akémukoľvek zbytočnému narušeniu obchodu, pokiaľ ide o vstup zásielok, ktoré patria do rozsahu pôsobnosti uvedených vykonávacích nariadení, do Únie.
(6)

Vykonávacím rozhodnutím (EÚ) 2021/653 sa schválil plán monitorovania rezíduí Namíbie v prípade diviny. Keďže Namíbia poskytla dostatočné dôkazy a záruky, že spĺňa požiadavky právnych predpisov Únie na vstup zásielok čerstvého mäsa (okrem vedľajších jatočných produktov a mletého mäsa) a mäsových prípravkov z voľne žijúcich nepárnokopytníkov do Únie, mala by sa táto krajina doplniť do zoznamu tretích krajín, z ktorých je povolený vstup mäsa z voľne žijúcich nepárnokopytníkov do Únie, stanoveného v prílohe II k vykonávaciemu nariadeniu (EÚ) 2021/405, s poznámkou „iba voľne žijúca zver“.
(6)

Vzhľadom na tento vývoj a najnovšie údaje o výskyte by sa vystavenie olovu v potravinách prostredníctvom stravy v rámci Únie malo znížiť tak, že sa znížia existujúce maximálne hodnoty alebo stanovia dodatočné maximálne hodnoty pre potraviny, v prípade ktorých je primerane dosiahnuteľné nižšie množstvo olova, teda pre droby, určité potraviny pre dojčatá a malé deti, soľ a divorastúce huby. Z rovnakých dôvodov by sa mali znížiť maximálne hodnoty obsahu olova vo vínach a mala by sa stanoviť maximálna hodnota pre likérové víno, pokiaľ ide o výrobky vyrobené z budúcich zberov úrody. Napokon, z rovnakých dôvodov, ale aj v záujme boja proti podvodným praktikám, ako je pridávanie chrómanu olovnatého do kurkumy, by sa mali stanoviť maximálne hodnoty pre koreniny.
(7)

Okrem toho v prípade zmienok liehovín, ktoré sa predtým nachádzali v sudoch následne používaných na zrenie iných liehovín, by ustanovenie o označovaní zavedené článkom 12 ods. 4 písm. b) nariadenia (EÚ) 2019/787, v ktorom sa vyžaduje, aby sa zmienka uvádzala písmom, ktoré nie je väčšie ako polovica veľkosti písma použitého na názov alkoholického nápoja a akéhokoľvek zloženého výrazu, predstavovalo neprimeranú záťaž pre sektor liehovín, pretože by si vyžadovalo výmenu tisícov etikiet a kartónových obalov, na ktoré boli spotrebitelia dlhé roky zvyknutí. Okrem toho by takáto požiadavka v mnohých prípadoch spôsobila, že zmienka by bola voľným okom takmer nepostrehnuteľná, pokiaľ by sa výrazne nezväčšila veľkosť písma v názve podľa právnych predpisov, čo by nemalo byť potrebné, ak je názov podľa právnych predpisov jednoduchým a jasným odkazom na jednu z kategórií uvedených v prílohe I k uvedenému nariadeniu alebo na názov zemepisného označenia liehovín, pri ktorých nehrozí potenciálna mylná zámena. Preto je vhodné stanoviť výnimku z tejto požiadavky na označovanie a namiesto toho zaviesť požiadavku, aby sa zmienky uvádzali písmom, ktoré nie je väčšie a výraznejšie ako názov liehoviny podľa právnych predpisov a prípadné zložené výrazy.
PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťa tento záznam:

„Khalifa Muhammad Turki Al-Subaiy (pôvodný prepis: خليفة محمد تركي السبيعي) [spoľahlivý alias: a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suajy; nespoľahlivý alias: a) Abu Mohammed al-Qatari; b) Katrina]. Dátum narodenia: 1. 1. 1965. Miesto narodenia: Dauha, Katar. Štátna príslušnosť: Katar. Číslo cestovného pasu: a) 1353275 (katarský cestovný pas platný do 12. 6. 2022); b) 00685868 (katarský cestovný pas vydaný 5. 2. 2006 v Dauhe, platnosť uplynula 4. 2. 2011). Národné identifikačné číslo: 26563400140 (katarské identifikačné číslo). Adresa: Al-Waab, Katar. Ďalšie informácie: Meno matky je Hamdah Ahmad Haidoos. Dátum zaradenia do zoznamu podľa článku 7d ods. 2 písm. i): 10. 10. 2008.“